CELEX: 62020TN0609
Language: sl
Date: 2020-09-30 00:00:00
Title: Zadeva T-609/20: Tožba, vložena 30. septembra 2020 – LA International Cooperation/Komisija

18.1.2021   
            
            
               SL
            
            
               Uradni list Evropske unije
            
            
               C 19/54
            
         
      Tožba, vložena 30. septembra 2020 – LA International Cooperation/Komisija
      (Zadeva T-609/20)
      (2021/C 19/59)
      Jezik postopka: angleščina
      
         Stranki
      
      
         Tožeča stranka: LA International Cooperation Srl (Milano, Italija) (zastopnika: B. O’Connor, Solicitor in M. Hommé, odvetnik)
      
         Tožena stranka: Evropska komisija
      
         Predlog
      
      Tožeča stranka Splošnemu sodišču predlaga, naj:
      
                  —
               
               
                  razglasi ničnost odločbe Komisije, ki je bila naslovljena neposredno na tožečo stranko, z dne 20. julija 2020 (v nadaljevanju: izpodbijana odločba), s katero je bila tožeča stranka izključena iz sodelovanja v postopkih za oddajo javnega naročila v okviru proračuna Unije in 11. Evropskega razvojnega sklada ali iz možnosti, da bi bila izbrana za dodelitev sredstev Unije na podlagi Uredbe (EU, Euratom) 2018/1046 (1) in za dodelitev sredstev na podlagi Evropskega razvojnega sklada z uporabo Uredbe (EU) 2018/1877 (2);
               
            
                  —
               
               
                  naloži plačilo stroškov Komisiji.
               
            
         Tožbeni razlogi in bistvene trditve
      
      Tožeča stranka v utemeljitev tožbe navaja šestnajst razlogov.
      
                  1.
               
               
                  Prvi tožbeni razlog: kršitev načela dobrega upravljanja, prepovedi zlorabe pravic, dolžnosti skrbnega ravnanja in Uredbe (EU, Euratom) št. 883/2013 (3).
               
            
                  2.
               
               
                  Drugi tožbeni razlog: OLAF ni pravilno naslavljal tožeče stranke, s čimer je kršil pravico do obrambe, dolžnost skrbnega ravnanja in predpisan postopek.
               
            
                  3.
               
               
                  Tretji tožbeni razlog: kršitev členov 7 in 9 Uredbe (EU, Euratom) št. 883/2013 in pravice dobrega upravljanja, dolžnosti skrbnega ravnanja in predpisanega postopka.
               
            
                  4.
               
               
                  Četrti tožbeni razlog: kršitev člena 9(4) osnovne uredbe o uradu OLAF, pravice do ustreznega pravnega postopka in obveznosti obrazložitve.
               
            
                  5.
               
               
                  Peti tožbeni razlog: OLAF je kršil člen 7(8) Uredbe (EU, Euratom) št. 883/2013 in načelo dobrega upravljanja.
               
            
                  6.
               
               
                  Šesti tožbeni razlog: kršitev člena 9(1) Uredbe (EU, Euratom) št. 883/2013 in pravice do dobrega upravljanja.
               
            
                  7.
               
               
                  Sedmi tožbeni razlog: Komisija sistema za zgodnje odkrivanje in izključitev je kršila člene 41, 47, 48 in 54 Listine o temeljnih pravicah pri predhodni pravni opredelitvi dejstev, ki jih je ugotovil OLAF.
               
            
                  8.
               
               
                  Osmi tožbeni razlog: Komisija sistema za zgodnje odkrivanje in izključitev na podlagi popravljenega končnega poročila urada OLAF ni mogla neodvisno oceniti ali ustrezno presoditi teže izjav tožeče stranke, zaradi česar so bili kršeni načelo dobrega upravljanja in členi od 135 do 143 Finančne uredbe.
               
            
                  9.
               
               
                  Deveti tožbeni razlog: niti lobiranje niti nagrade za uspešnost kot taka nista zakonita, takšna domneva pa je pomenila kršitev načela dobrega upravljanja.
               
            
                  10.
               
               
                  Deseti tožbeni razlog: ugotovitve v izpodbijani odločbi glede tožeče stranke so po svojem bistvu napačne, ker sta Komisija sistema za zgodnje odkrivanje in izključitev in organ za imenovanja pri GD za sosedstvo in širitvena pogajanja kršila temeljne pravice tožeče stranke ter zlasti načelo dobrega upravljanja in dolžnost skrbnega ravnanja, poleg tega pa izpodbijana odločba ni ustrezno obrazložena.
               
            
                  11.
               
               
                  Enajsti tožbeni razlog: kršitev člena 13(2) Poslovnika Komisije sistema za zgodnje odkrivanje in izključitev in pravice do obrambe.
               
            
                  12.
               
               
                  Dvanajsti tožbeni razlog: Komisija sistema za zgodnje odkrivanje in izključitev je morala imeti na voljo druge informacije od popravljenega končnega poročila, s čimer je bil kršen člen 13(2) Poslovnika Komisije sistema za zgodnje odkrivanje in izključitev.
               
            
                  13.
               
               
                  Trinajsti tožbeni razlog: obseg popravka končnega poročila urada OLAF je bil takšen, da je pomenil kršitev načela dobrega upravljanja, dolžnosti skrbnega ravnanja in predpisanega postopka.
               
            
                  14.
               
               
                  Štirinajsti tožbeni razlog: na določitev sankcije so vplivale različne kršitve Uredbe (EU, Euratom) št. 883/2013, Finančne uredbe in temeljnih pravnih načel.
               
            
                  15.
               
               
                  Petnajsti tožbeni razlog: iz popravljenega končnega poročila urada OLAF ni razvidno, da življenjepis izvedenca ni bil avtentičen ali da je bil ponarejen, zaradi česar izpodbijana odločba v zvezi s tem ni utemeljena in pomeni kršitev načela dobrega upravljanja, dolžnosti skrbnega ravnanja in pravice do obrambe.
               
            
                  16.
               
               
                  Šestnajsti tožbeni razlog: poročilo urada OLAF o operativni analizi ni ustrezalo namenom, za katere je bilo pripravljeno, kar pomeni kršitev načela dobrega upravljanja in pravice do obrambe.
               
            
         (1)  Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL 2018, L 193, str. 1).
      
         (2)  Uredba Sveta (EU) 2018/1877 z dne 26. novembra 2018 o finančni uredbi, ki se uporablja za 11. Evropski razvojni sklad, in razveljavitvi Uredbe (EU) 2015/323 (UL 2018, L 307, str. 1).
      
         (3)  Uredba (EU, Euratom) št. 883/2013 Evropskega parlamenta in Sveta z dne 11. septembra 2013 o preiskavah, ki jih izvaja Evropski urad za boj proti goljufijam (OLAF), ter razveljavitvi Uredbe (ES) št. 1073/1999 Evropskega parlamenta in Sveta in Uredbe Sveta (Euratom) št. 1074/1999 (UL 2013, L 248, str. 1).